b'\n_START_ARTICLE_\nWill & Grace\n_START_SECTION_\nHandling\n_START_PARAGRAPH_\nSerien handler om advokaten Will Truman og interi\xc3\xb8rdesigneren Grace Adler, et vennepar som har kjent hverandre siden de studerte p\xc3\xa5 Colombia University. I f\xc3\xb8rste episode kommer det frem at Will er homoseksuell, men samtidig at Will og Grace har et sv\xc3\xa6rt n\xc3\xa6rt forhold. I begynnelsen er Grace forlovet med Danny, men Will mener at han er gal mann for henne p\xc3\xa5 grunn av sterkt ulik personlighet. Etter noe krangel bestemmer Grace seg for f\xc3\xb8rst \xc3\xa5 framskynde, for s\xc3\xa5 \xc3\xa5 avbryte, bryllupet. Som resultat av dette trenger Grace et sted \xc3\xa5 bo, og etter noe frem og tilbake, ender hun opp hos Will._NEWLINE_Grace Adler er en noe rotete, hetroseksuell ikke-praktiserende j\xc3\xb8de fra Schenectady , tre timers kj\xc3\xb8retid nord for New York City. Hun har et eget kontor der hun har \xc3\xa9n ansatt, Karen Walker. Karen er gift med Stan Walker, en mann med en sv\xc3\xa6rt stor formue, og hun jobber hos Grace stort sett for \xc3\xa5 komme seg unna mann og barn, if\xc3\xb8lge henne selv. Karens innsats p\xc3\xa5 kontoret er sv\xc3\xa6rt begrenset, men Grace trenger Karens sosiale nettverk til sin forretning. Karen konsumerer store mengder alkohol og mer eller mindre lovlige piller, men er livsglad. Hun er vant til \xc3\xa5 kritisere Grace for klesvalget og h\xc3\xa5ret, men under kritikken ligger det en respekt og muligens ogs\xc3\xa5 vennskap._NEWLINE_Will Truman er korrekt antrukket og veldig ryddig. Han har f\xc3\xa5 eller ingen fakter som knytter ham til stereotypisk homoseksualitet. Han har i begynnelsen et eget advokatbyr\xc3\xa5, og han f\xc3\xa5r ofte bes\xc3\xb8k av sin venn Jack McFarland, som er langt mer outrert homoseksuell enn Will. Jack er kontinuerlig arbeidsledig, med sm\xc3\xa5jobber fra tid til annen. Jack har ogs\xc3\xa5 sv\xc3\xa6rt mange, og korte, aff\xc3\xa6rer, og er ogs\xc3\xa5 uten \xc3\xb8konomisk sans. Utover i serien mister Will kontoret sitt etter at hovedklienten trakk seg, men han blir ansatt i et advokatfirma._NEWLINE_Jack m\xc3\xb8tte relativt tidlig Karen, og de to kom sv\xc3\xa6rt godt overens. Begge er bekymrings- og ansvarsl\xc3\xb8se, begge har en stor porsjon skadefryd, begge er opptatt av overflatiske ting og begge liker \xc3\xa5 bruke penger.\n_START_SECTION_\nPopularitet\n_START_PARAGRAPH_\nTV-serien hadde premiere i USA, p\xc3\xa5 NBC 21. september 1998, og \xc3\xb8kte etter hvert stadig i popularitet. Seertallene steg ytterligere da NBC flyttet programmet til torsdagskveldene. Seriens popularitet begynte \xc3\xa5 synke etter sesong seks, og i juli 2005 ble det offentliggjort at sesong \xc3\xa5tte ville bli den siste. Siste episode av Will & Grace ble sendt 18. mai 2006 i USA._NEWLINE_Etter et elleve \xc3\xa5r langt opphold kom serien tilbake h\xc3\xb8sten 2017 med sesong 9. Og alle de fire originale skuespillerne er gjenforent.'